
Afia 2024 ta un afia importante pa restructuracion di 


aparato gubernamental 

Desde inicio di Gabinete Wever-Croes, Minister President 
Evelyn Wever-Croes a indica cu e aparato gubernamental 
di pais Aruba mester haya mas atencion, y mester introduci 
cambionan, entre otro di digitalisacion. 


Meta di e cambionan aki ta pa por mehora e servicio na 
ciudadanonan di pais Aruba, y pa trece mas transparencia den 
e procesonan, pa asina tur hende sa kico e procesonan ta. 
Esaki lo baha e grado di riesgo pa corupcion tambe. 


Den aña 2022 a cuminsa e trabounan preparatorio, y den 2023 
e estudio a inicia pa restructura e aparato gubernamental, pa 
haci e aparato uno mas agil, mas eficiente, mas transparente 
y mas confiabel. 


Den cuadro di Landspakket, den colaboracion cu Hulanda, 
e compania Price Waterhouse Coopers di Hulanda a gana e 
destaho, y a cuminsa cu entrevistanan den tur departamento 
di Gobierno. E pregunta cu lo wordo contesta den e estudio 
ta: cual ta e tareanan cu ta wordo haci awor den gobierno, cu 
mester wordo haci pa gobierno, y cualnan no. Tambe: cual ta e 
tareanan cu NO ta wordo haci den gobierno awor, pero mester 
wordo haci pa gobierno. 


E conclusionnan di e estudio aki y e recomendacionnan lo 
wordo entrega na april di 2024, y a base di e recomendacionnan 
lo tuma decision cual ta e cambionan structural cu lo wordo 
ehecuta riba termino corto, y cualnan mester mas tempo di 
preparacion. 


"Nos ta ansioso pa haya e conclusionnan di e estudio aki, pa 
asina por restructura e aparato gubernamental. Hunto cu e 
trayecto di e-Government, lo mehora e servicio na comunidad 
visiblemente. Esey tabata nos compromiso desde cu mi a 
drenta den Gobierno. Lamentablemente e pandemia mundial 


Covid-19 a stroba hopi di e plannan, pero awor lo cuminsa 
mira e resultadonan. 


Nos no ta premira cu empleadonan publico lo perde trabou, 
mirando e escases grandi cu tin den practicamente tur 
departamento di Gobierno. Importante ta cu nos ta prepara e 
aparato gubernamental pa por sirbi e necesidadnan di Aruba 
pa nos futuro generacionnan por realisa nan sofionan”, Minister 
President a finalisa bisando. 

MENSAHE DI PROME MINISTER - 
PA CARNAVAL 70 


“Ban celebra nos 
Carnaval cu entusiasmo 
dunando semper 
prioridad na siguridad y 
respet pa otro" 


E temporada di Carnaval pa e afia 
aki ta cuminsa cu su prome evento 
diasabra anochi 6 di januari. Carnaval 
ta e celebracion cultural di mas grandi 
di Aruba na unda cu expresionnan di 
fantasia y color ta haya bida den varios 
evento. E creatividad di nos hendenan 
carnavalesco ta e refleho di e Arubiano 
cu ta stima y cuida su cultura. E afia aki 
Aruba ta celebra Carnaval 70 y tur cos 
ta mustra cu e lo bay ta grandi y bunita. 


* Bebe hopi awa 
* Come bon 
* Uza sunscreen 


dem, a AN 3 


Exito di un Carnaval, ta e 

cooperacion di disciplina y ordo cu 
organisadonan, participantenan, 
autoridadnan, organisacionnan di cuido 
y cada ciudadano carnavalesco ta pone 
den e temporada aki. 


Prome Minister Evelyn Wever-Croes, den 
nomber di Gobierno di Aruba ta desea 
pueblo di Aruba un dushi temporada di 
Carnaval. Prome Minsiter ta encurasha 
tur pa celebra Carnaval na un manera 
hopi responsabel y pa tur hende goza 
sanamente y cu midi. 


“Mita encurasha tur hende pa celebra nos 
Carnaval cu entusiasmo pero pa semper 
duna prioridad na siguridad y respet pa 
otro. Laga nos cuida nos muchanan, 


PA CARNAVAL 70 


“ Supervisa muchanan 


“ No mucho alcohol 
“ No bebe y stuur 
* Respeta otro 


* No expone muhcanan 
na zonido fuerte 


no expone nan na mucho solo y zonido 
fuerte, tampoco na oranan mucho laat di 
anochi. Duna nan suficiente di come y 
hopi awa. Laga nos comporta nos mes 
na un forma civico pa asina tur hende por 
celebra nos Carnaval y mustra mundo 
henter cu Aruba si sa con ta celebra 
Carnaval. Feliz Carnaval Aruba”, Prome 
Minister a expresa. 


Prome Minister ta gradici tur esnan 
cu ta engrandece nos Carnaval. 
Organisadornan, Participantenan, 
Lidernan di Grupo, Bandanan Musical. 
Turesnan cutatraha pahaci nos Carnaval 
sigur, cuerpo policial, ambulance, Rode 
Kruis, DOW, Serlimar entre otro. Danki 
na boso tur cu ta haci e temporada aki 
bunita, festivo, sigur, cu disciplina y ordo. 

Prome Minister Evelyn Wever-Croes 


Pa aclarea cualkier duda den comunidad, Prome Minister 
Evelyn Wever-Croes a duna un splicacion breve, riba e tereno 
cu a ser otorga na St Regis pa por construi un hotel na Aruba. 
Prome Minister a splica cua 2006, tempo cu sra Marisol Lopez- 
Tromp tabata minister di infrastructura, ela sera un compromiso 
cu St Regis, cu a indica di ta interesa pa construi un hotel na 
Aruba, consistiendo di 308 camber. 


Na 2017, ex minister di inrastructura, sr Otmar Oduber, mirando 
cu no por a elimina e acuerdo aki, a tuma e decision pa sinta 
na mesa cu St Regis pa purba re-negocia e auerdo aki, pa 

reduci e suma di camber otorga. Despues di hopi negociacion, 
a logra yega na un acuerdo pa baha e cantidad di camber 
na 200. Construccion pa cu e hotel aki, a inicia na 2019 y 
lo dura un par di afia prome cu e hotel por habri su portanan 
oficialmente. 


"E ta importante pa aclarea e dudanan aki den comunidad, y 
pa pueblo di Aruba ta bon informa di unda cierto decisionnan 
ta bin. E prioridad di Gabinete Wever-Croes ta pa traha na 
bienestar di pueblo, y pa comunidad di Aruba ta altanto di tur 
desaroyo, cu e informacion corecto" Prome Minister a expresa. 

Minister Maduro di Cultura 


E fin di siman aki e Parada di Flambeu ta duna inicio na e 
temporada di Carnaval 70 na Aruba. Un temporada na unda 
Aruba su carnavalistanan lo deleita nos cu nan fantasia, 
alegria y creatividad pa cual e Carnaval di Aruba ta conoci p'e. 
Hunto cu esaki e dushi musica di Carnaval di nos bandanan 
y musiconan local, lo trece e ambiente unico pa nos tur por 
traha bunita recuerdo di e exposicion cultural di mas grandi di 
nos Pais. 

MINISTER 


Minister Maduro di Cultura ta desea SMAC, tur grupo y 
participante hopi exito den e temporada di Carnaval 70 y ta 
desea pa tur hende por goza sanamente. 


E mandatario ta gradici tur esnan cu ta haci e celebracion 
grandi aki di nos Cultura posibel y ta manda un palabra di 
gratitud y forza specialmente na Cuerpo Policial, IMSAN, 
Ambulance, Serlimar, DOW, DTI, Brandweer, cosedonan, 
estilistanan, voluntarionan y tur otro instancia y persona cu 
nan trabou y esfuerso ta yuda engrandece Carnaval di Aruba. 


Aruba su Carnaval ta e exposicion Cultural mas grandi di nos 
Pais, un temporada di gozo pa Pueblo y tambe un temporada 
pa mustra nos bishitantenan con nos Pueblo ta celebra y 
biba nos cultura. Minister Maduro ta haci un apelacion pa 
nos comportacion civico sin exceso innecesario y cu atencion 
special na nos muchanan y hobennan durante e celebracion 
cultural aki cu ta wordo biba tambe pa nos bishitantenan. 


Ban hunto biba nos cultura y laga un bunita recuerdo di e 
celebracion di Aruba su Carnaval 70. 

MINISTER 


AN SENI RIT ei 
* NA Wa Ded er e 


Dia 4 y 5 di december ultimo, a tuma luga e dialogo di 
Consulta di Structura di Tarifa di Awa organisa pa WEB Aruba. 
E sesionnan a sirbi como un plataforma di dialogo habri y 
constructivo caminda cu a discuti e structura di tarifa di awa 
na Aruba. 


Minister Endy Croes tabata presente na charla interesante 
aki. Tambe, presente na e maintanan di informacion tabata: 
e representantenan di accionista, representante social, 
gremionan comercial y sindical, asociacion di sector hotelero, 
sector di cuido, sector di naturalesa y agricultura, instituto 


- y scolnan. E sesionnan a conta cu presencia di e ordado 
internacional Sra. Marga Buys - Trimp cu a presenta e topico 
"Water Tariff Structure Consultation" unda a trata, entre otro, 
e suminsitro di awa na Aruba, e condicionnan general, e 
gastonan, a compara e tarifa di awa den region, a presenta 
diferente opcion pa structura di tarifa di awa y na final tabatin 
oportunidad pa haci pregunta y/of duna sugerencia. 


Minister Endy Croes a remarca cu e tarifa di awa na Aruba ta 
mas abou cu Curaçao. 

Tambe, a resalta cu e tarifa di awa comercial y industrial na 
Aruba ta mas abou cu di Curaçao. Na Aruba e tarifa di awa 
comercial y industrial ta 12.00 y na Curaçao esaki ta 14.79. 
Adiconalmente, e tarifa special pa agricultura, horticultura y 
ganaderia na Aruba ta 5.50 y na Curaçao e tarifa special pa 
hospital y industria di exportacion ta 13.84. 


A base di tur informacion, recomendacion y sugerencia ricibi 

durante e sesionnan aki, lo delinea e siguiente pasonan pa 
loke ta trata e structura di tarifa di awa na Aruba. 


Concluyendo, Minister Endy Croes ta gradici minister encarga 
cu energia Sr. Glenbert Croes, Utilities Aruba y WEB Aruba 
N.V. cu e iniciativa aki, unda cu a involve tur stakeholders den 
e proceso cu ta di vital importancia pa asina haya un bista mas 
amplio di tur e aspectonan relaciona cu e consumo y tarifa di 
awa. 

PROSPERIDAD 


Gabinete Wever - CroesII 

NOS PROME 
LOGRO 


P'esey prome cu mi 
haci cualkier mencion 
di logronan financiero 
of economico di e anja 
aki, mi kier para keto 
na e prome logro: esey 
ta cu nos a para hunto, 
uni cu positivismo den 
un solo meta; e meta 
pa supera e 
dificultadnan hunto, 
pa mayan ta miho cu 
awe, y pa hiba nos 
pais padilanti. 


PROME MINISTER 


Evelyn Wever-Croos 


Discurso Nacional, 2023 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


